Spis en økologisk plantebaseret kost - CancerCoach
Kød, herunder også fisk og fugl. Hvis du ikke kan overskue at droppe det hele på én gang, så prøv om du kan skære ned til 2 – 3 gange om ugen, og spis så vidt muligt ALTID økologisk, så undgår du de store mængder antibiotika og anden medicin som især kyllinger og svin bliver proppet med.
Mejeriprodukter. Osten vil nok være det sværeste for de fleste, men udover at stoppe din fordøjelse, så er ost også en af de rigeste kilder til det dårlige kolesterol. Mælkeprodukter klumper sammen i dine tarme, og er svært fordøjelige, hvilket medvirker til at den mad du ellers spiser kommer til at “stå i kø” og begynder at gå i forrådnelse FØR det bliver fordøjet. Hvis du lider meget af forstoppelse, vil du sandsynligvis slippe af med det problem, hvis du fjerne mælkeprodukter fra din kost. Der findes udemærket alternativer i supermarkeder såsom ris-, mandel eller sojamælk.
Spis farverige grøntsager, prøv om du kan få 2 – 3 forskellige farver på din tallerken for hvert måltid. Masser af bladgrønt så som spinat, bladselleri, romainesalat og kål. Broccoli er rigtig godt fordi den indeholder kræftbekæmpende stoffer og så er den rig på C-vitaminer. Sæt gulerødder, agurk og rød peber på bordet i rå tilstand, selv ungerne elsker at spise dem :-).
Hvis du har fået konstateret celleforandringer eller kræft, så undgå frugt og bær, da de er rige på sukker, og selvom det er naturligt sukker, så er det stadig guf for kræftceller. Hvis du alligevel vælger at spise frugt og bær, så spis citrusfrugter, de er rige på C-vitamin. C-vitaminer er enhver kræftcelles værste mareridt. Husk også, at det stadig er bedre at snack’e i lidt frugt end i slik, chips og chokolade.